Feb 03,2016
మరో 'రాయల్‌' మోటార్‌ సైకిల్‌
న్యూఢిల్లీ: ప్రముఖ మోటర్‌ సైకిళ్ల తయారీ సంస్థ రాయల్‌ ఎన్‌ఫీల్డ్‌ సరికొత్త ద్విచక్ర వాహనాన్ని మార్కెట్లోకి ఆవిష్కరించింది. ఆన్‌రోడ్‌, ఆఫ్‌రోడ్‌ రైడింగ్‌లకు సరిపడేలా 411 సీసీ సామర్థ్యంతో సంస్థ 'హిమాలయన్‌' పేరుతో ఈ బైక్‌ను రూపొందించింది. ఎయిర్‌ కూల్డ్‌ సింగిల్‌ సిలెండర్‌, అయిదు గేర్లతో రూపొందించిన ఈ కొత్త మోటార్‌ సైకిల్‌ను కచ్చా రోడ్లలో సైతం బైకింగ్‌ను ఇష్టపడే వారి మనసు దొచుకొనేలా సంస్థ తయారు చేసింది. హిమాలయాల్లో ఏర్పడే పవనాలను కూడా తట్టుకొని ఎలాంటి అవాంతరాలు లేని రైడ్‌కు సరిపడేలా దీనిని వివిధ పరిస్థితులలో టెస్ట్‌ చేసి రూపొందించినట్లు సంస్థ ఎండీ సిదార్థ లాల్‌ తెలిపారు. ఈ మోటర్‌సైకిల్‌ తయారీకి గాను కంపెనీ గత అయిదేళ్ల కాలంలో దాదాపు రూ.500 కోట్లకు పైగా వెచ్చించినట్లు వివరించారు. మార్చిలో ఈ కొత్త వాహన ధరను ప్రకటించి రైడర్‌లకు అందుబాటులో ఉంచనున్నట్లు వెల్లడించారు.
మీ స్నేహితులకు రికమెండ్ చెయ్యండి